Gorillaz gjør comeback
Gorillaz - hjemmeside Jamie Hewlett, som var med på å danne bandet i 1998 sammen med Blur-stjernen Damon Albarn, har selv postet nyheten på Instagram. «Yez, Gorillaz kommer tilbake» skriver han i en kommentar under et av bildene med tegninger av to av de fire fiktive bandmedlemmene, Murdoc og Noodle. Popkunstneren har ennå til gode å publisere nye bilder av de resterende to – 2D og Russel. Gorillaz (Album) Gorillaz Albarn har for lengst hintet om et mulig comeback, selv om det skal ha vært uenigheter mellom ham og Hewlett som førte til bråstopp i 2012. Nå skal alle stridsøkser være begravet. Gorillaz' ferskeste album kom i 2011 («The Fall»), og planen er ifølge bladet Pitchfork at den nye utgivelsen skal lanseres i 2016. Den animerte kvartetten har vunnet en rekke priser. Blant hitlåtene er «Clint Eastwood», «Rock The House» og «Tomorrow Comes Today». Sjekk bandets historikk på VG-lista
17 år etter at den virtuelle popgruppen Gorillaz så dagens lys i England, og fire år etter at de la opp, er det duket for gjenforening.